wannaphong/clean_thaiwikipedia huggingface dataset:
# โรงแรมคอรินเธีย คาร์ทูม
โรงแรมคอรินเธีย คาร์ทูม  เป็นโรงแรมห้าดาวในคาร์ทูม เมืองหลวงของประเทศซูดาน ตั้งอยู่ตรงจุดบรรจบกันของแม่น้ำไนล์น้ำเงินกับแม่น้ำไนล์ขาว ในย่านศูนย์กลางของเมือง ติดกับสะพานตูตี

โรงแรมเปิดให้บริการในวันที่ 17 สิงหาคม 2008 มีชั้นห้องพัก 18 ชั้น, ห้องพัก 173 ห้อง และห้องสวีท 57 ห้อง ภัตตาคารและร้านกาแฟ 6 ร้าน และสิ่งอำนวยความสะดวกอื่น ๆ

โรงแรมสร้างและสนับสนุนทางทุนทรัพย์โดยรัฐบาลลิเบียด้วยมูลค่ามากกว่า 80 ล้านยูโร โรงแรมจึงเป็นที่รู้จักในชื่อ "ไข่ของกัดดาฟี"
# โฟว์เซีย คูฟี
โฟว์เซีย คูฟี (, Fawzia Koofi; เกิดปี 1975) เป็นนักการเมืองและนักเคลื่อนไหวด้านสิทธิสตรีชาวอัฟกานิสถาน อดีตสมาชิกสภาผู้แทนรษฎรของอัฟกานิสถานจากเขตเลือกตั้งบาดาฆชาน และอดีตประธานสภานิติบัญญัติแห่งชาติ

 ชีวิตช่วงต้น 
พ่อของคูฟีเป็นสมาชิกรัฐสภาเป็นเวลา 25 ปีก่อนจะเสียชีวิตหลังสิ้นสุดสงครามอัฟกานสิถาน-โซเวียดครั้งที่หนึ่ง (1979–1989) เขาถูกสังหารโดยกลุ่มมุจาฮิดีน เธอเติบโตมาในครอบครัวของที่มีหลายภรรยา (7 คน) คูฟีมักถูกละเลยจากพ่อแม่ของเธอเพราะเธอเป็นผู้หญิง ตอนที่เธอเกิด เธอถูกแม่นำไปทิ้งไว้กลางแดดเพื่อหวังให้ตาย

คูฟีโน้มน้าวให้พ่อแม่ส่งเธอไปเรียนหนังสือสำเร็จ เธอเป็นผู้หญิงคนเดียวในบ้านที่มีโอกาสทางการศึกษา เธอต้องการจะศึกษาต่อด้านแพทยศาสตร์แต่ก็ต้องล้มเลิกหลังตอลิบานขึ้นมาปกครองในปี 1996 และสั่งห้ามไม่ให้ผู้หญิงมีโอกาสในการเรียนหนังสือ หลังตอลิบานถูกโค่นไปในปี 2001 เธอกลับไปเรียนหนังสืออีกครั้ง และจบการศึกษาด้านบริหารธุรกิจจากมหาวิทยาลัยเปรสตันในประเทศปากีสถาน

อาชีพทางการเมือง
คูฟีเริ่มเข้าสู่การเมืองในปี 2001 หลังตอลิบานถูกโค่นล้ม เธอสนับสนุนและเรียกร้องการศึกษาในเด็กผู้หญิง นับตั้งแต่ปี 2002 ถึง 2004 คูฟีทำงานร่วมกับยูนิเซฟเป็นเข้าหน้าที่ปกป้องเด็ก (Child Protection Officer) จากความรุนแรง

ในการเลือกตั้งสมาชิกรัฐสภาปี 2005 คูฟีได้รับเลือกตั้งเป็นสภาชิกสภาผู้แทนราษฎรของอัฟกานิสถาน สภาล่างของสภานิติบัญญัติแห่งชาติ จากเขตเลือกตั้งบาดาฆชาน นอกจากนี้เธอยังเป็นรองประธานสภานิติบัญญัติ เช่นกัน เธอถือเป็นรองประธานสภานิติบัญญัติคนแรกของประเทศอัฟกานิสถานที่เป็นผู้หญิง และได้รับการเบือกตั้งเข้าสภาอีกครั้งในปี 2010

เธอมุ่งเน้นเป้าหมายไปที่การพัฒนาสิทธิสตรี รวมถึงร่างกฎหมายเพื่อให้มีการก่อสร้างถนนที่เชื่อมต่อหมู่บ้านห่างไกลต่าง ฟ เข้ากับสถาบันการศึกษาและหน่วยงานดูแลสุขภาพ"In conversation with Fawzia Koofi member of Parliament from Badakshan" 7 June 2014, www.youtube.com, accessed 8 November 2020 ในปี 2009 เธอได้ร้างกฎหมายการกำจัดความรุนแรงต่อสตรี (Elimination of Violence Against Women; EVAW) ขึ้น และเข้าสู่สภาในปี 2013 แต่ถูกต่อต้านและคัดค้านโดยสภาชิกสภาที่เป็นอนุรักษนิยมซึ่งมองว่าเป็นกฎหมายที่ขัดกับหลักของศาสนาอิสลาม อย่างไรก็ตาม กฎหมายถูกบังคับใช้ทั่วประเทศ และถูกนำมาประกอบการตัดสินคดีความในศาลอยู่

เธอรอดชีวิตจากการถูกลอบสังหารหลายครั้ง และเคยถูกยิงอย่างน้อยหนึ่งครั้งในปี 2010 ใกล้กับเมืองตอราบอรา

คูฟีตั้งใจจะลงสมัครเลือกตั้งประธานาธิบดีปี 2014 โดยชูเรื่องการสันบสุนสิทธิเท่าเทียมในสตรี, การศึกษาแบบครอบคลุม และการต่อต้านการคอร์รัปชั่น อย่างไรก็ตาม คณะกรรมการเลือกตั้งขยับวันที่ปิดรับสมัครเป็นเดือนตุลาคม ปี 2013 ทำให้เธอลงสมัครไม่ได้เนื่องจากอายุยังไม่ถึง 40 ปีตามกฎหมายกำหนดFawzia Koofi, the female politician who wants to lead Afghanistan  18 December 2013, www.newstatesman.com, accessed 8 November 2020

ในวันที่ 14 สิงหาคม 2020 เธอถูกยิงเข้าที่แขนจากความพยายามลอบสังหารใกล้กับคาบูลขณะเดินทางกลับจากปาร์วัน

ภายหลังการเข้ายึดครองของตอลิบานในปี 2021 เธอเคยให้สัมภาษณ์เกี่ยวกับการที่สหรัฐถอนกำลังจากอัฟกานิสถาน เธอระบุว่าสิ่งที่สหรัฐทำคือการทอดทิ้งผู้หญิงในอัฟกานสิถาน และเธอผิดหวังกับการตัดสินใจของสหรัฐเป็นอย่างมากShe risked everything for women's rights in Afghanistan. Now she could lose it all, cbc.ca, Aug 12, 2021
# มีมอแล็ต
มีมอแล็ต  เป็นชีสที่ผลิตดั้งเดิมในภูมิภาครอบเมืองลีล ประเทศฝรั่งเศส บางทีอาจเรียกชีสนี้ในภาษาฝรั่งเศสว่า บูลเดอลีล  ตามชื่อของเมืองลีล หรือ วีเยอ-ออล็องด์  เพราะชีสนี้ได้รับการพัฒนามาจากเอดัมซึ่งเป็นชีสจากฮอลแลนด์ มีมอแล็ตสามารถบริโภคได้ตั้งแต่ที่บ่มสองเดือนถึงสองปี หากบ่มไม่นานจะมีรสชาติคล้ายคลึงกับปาร์มีจาโนเรจจาโน ในขณะที่แบบ "บ่มนานพิเศษ"  ซึ่งเป็นที่นิยม มีความแข็งและให้กลิ่นรสคล้ายเฮเซลนัต

มีมอแล็ตเป็นชีสทรงกลมและมีรูปร่างภายนอกคล้ายกับผลแคนตาลูป น้ำหนักอยู่ที่ 2 กิโลกรัม ผลิตจากนมวัว ชื่อของชีสมาจากคำภาษาฝรั่งเศส  (รูปในเพศหญิงคือ) แปลว่า "กึ่งนุ่ม" ซึ่งสื่อถึงผิวสัมผัสของชีสที่มีความมัน (oily) ทั้ง ๆ ที่เป็นชีสแข็ง (hard cheese) สีส้มของชีสมาจากสีธรรมชาติของอันนัตโต ซึ่งเมื่อใช้ในปริมาณน้อย ๆ เพื่อใส่เป็นสีจะไม่มีรสชาติที่รบกวนรส หรือกลิ่นของชีส เปลือกสีเทาของมีมอแล็ตแก่มาจากเห็บชีส ซึ่งใส่ลงไปบนผิวของชีสเพื่อเพิ่มรส

เป็นที่ทราบกันว่ามีมอแล็ตเป็นชีสโปรดของชาร์ล เดอ โกล ประธานาธิบดีฝรั่งเศส
# เจ้าชายเลโอพ็อลท์ เคลเม็นท์แห่งซัคเซิน-โคบวร์คและโกทา
เจ้าชายเลโอพ็อลท์ เคลเม็นท์แห่งซัคเซิน-โคบวร์คและโกทา  ประสูติเมื่อวันที่ 19 กรกฎาคม พ.ศ. 2421 ณ ประเทศสโลวาเกีย เป็นพระโอรสพระองค์ใหญ่ในเจ้าชายฟิลลิพแห่งซัคเซิน-โคบวร์คและโกทาและเจ้าหญิงหลุยส์แห่งเบลเยียม เป็นพระราชนัดดาในสมเด็จพระเจ้าเลออปอลที่ 2 แห่งเบลเยียม มีพระน้องนาง 1 พระองค์คือเจ้าหญิงโดโรเทอาแห่งซัคเซิน-โคบวร์คและโกทาซึ่งทั้งพระองค์และพระน้องนางเป็นสมาชิกนิกายโรมันคาทอลิกในราชวงศ์ซัคเซิน-โคบวร์คและโกทา พระองค์ทรงได้รับการตั้งพระนามตามสมเด็จพระเจ้าเลออปอลที่ 2 แห่งเบลเยียม พระราชอัยกา (ตา)

เจ้าชายเลโอพ็อลท์ เคลเม็นท์แห่งซัคเซิน-โคบวร์คและโกทา สิ้นพระชนม์เมื่อวันที่ 27 เมษายน 2459 พระชันษา 37 ปี
# โรงพยาบาลมหาวิทยาลัยบูรพา
โรงพยาบาลมหาวิทยาลัยบูรพา  เป็นโรงพยาบาลเพื่อการเรียนการสอนของมหาวิทยาลัย สังกัดคณะแพทยศาสตร์ มหาวิทยาลัยบูรพา โดยตั้งอยู่ในอำเภอเมืองชลบุรี จังหวัดชลบุรี ซึ่งเป็นโรงพยาบาลที่มีความสามารถในบริการระดับตติยภูมิขั้นสูง

 ประวัติ 
ศูนย์วิทยาศาสตร์สุขภาพ มหาวิทยาลัยบูรพา (เดิมคือโครงการศูนย์การแพทย์) ได้รับการบริจาคโดยพลเอก อาทิตย์ กำลังเอก ซึ่งเปิดดำเนินการเมื่อวันที่ 31 สิงหาคม พ.ศ. 2527 ศูนย์นี้เป็นอาคาร 2 ชั้น คล้ายกับโรงพยาบาลชุมชนอื่น ๆ ที่มีอยู่เดิม โดยมีวัตถุประสงค์เพื่อให้บริการทางการแพทย์แก่ประชาชนในท้องถิ่น พร้อมด้วยศักยภาพในการเป็นสถาบันฝึกอบรม ครั้นภายใน พ.ศ. 2528 แผนกผู้ป่วยนอกได้ขยายตัว และศูนย์ดังกล่าวสามารถทำคลอดได้ตลอด 24 ชั่วโมง กระทั่งใน พ.ศ. 2551 หลังจากการปฏิรูปในมหาวิทยาลัย ได้มีการโอนการดำเนินงานของโรงพยาบาลไปสังกัดคณะแพทยศาสตร์
# มัสยิดสีน้ำเงิน (เยเรวาน)
มัสยิดสีน้ำเงิน (Blue Mosque) เป็นมัสยิดนิกายชีอะฮ์ในเยเรวาน ประเทศอาร์มีเนีย สร้างขึ้นในศตวรรษที่ 18 ถือเป็นสิ่งก่อสร้างสำคัญจากยุคอาร์มีเนียใต้ปกครองของอิหร่าน ปัจจุบันมัสยิดสีน้ำเงินเป็นมัสยิดแห่งเดียวในประเทศอาร์มีเนียที่ยังคงมีการใช้งานในฐานะศาสนสถานอยู่ โดยประเทศอาร์มีเนียมีประชากรมุสลิมอยู่เป็นส่วนน้อย ราว 812 ถึง 1,000 คน หรือคิดเป็น 0.03% ของประชากร ในปี 2013 รัฐมนตรีกระทรวงวัฒนธรรมของอาร์มีเนียแถลงระบุว่ามีความพยายามอย่างมากที่จะเสนอชื่อให้มัสยิดสีน้ำเงินได้รับการขึ้นทะเบียนเป็นแหล่งมรดกโลกของยูเนสโก

ข้อถกเถียง
แหล่งข้อมูลอาร์มีเนียและตะวันตกบางส่วนระบุว่ามัสยิดเป็นมัสยิดแบบอิหร่าน/เปอร์เซีย นักมานุษยวิทยาและชาติพันธุ์วรรณา Tsypylma Darieva ระบุว่า "ในสื่อท้องถิ่นและวาทกรรมของทางการ มัสยิดสีน้ำเงินถูกนำไปเกี่ยวข้องกับ [...] ความสัมพันธ์ระหว่างประเทศใหม่ของอาร์มีเนียกับอิหร่าน และปรากฏการเรียกมัสยิดสีน้ำเงินว่า ‘มัสยิดเปอร์เซีย’ เป็นเฉพาะ" 

นักข่าว Thomas de Waal ระบุว่าการเรียกมัสยิดนี้ว่าเป็นมัสยิดอิหร่าน/เปอร์เซียนั้นเป็น "การปกปิดข้อเท็จจริงที่ว่าชาวมุสลิมส่วนใหญ่ที่มามัสยิดนี้ในเวลาที่มัสยิดถูกสร้าง (ทศวรรษ 1760) ควรจะเป็นชาวอาเซอร์ไบจานมากกว่า" นอกจากนี้ Darieva ยังระบุว่ามัสยิดเคยใช้เป็นมัสยิดใหญ่ของ "ชาวมุสลิม (ส่วนใหญ่เป็นประชากรอาเซอร์) ในเยเรวานจนถึงทศวรรษ 1920"

ในขณะที่ในประเทศอาเซอร์ไบจาน มัสยิดนี้ถือว่าเป็นมรดกของอาเซอร์ไบจานในเยเรวาน รวมถึงเคยมีเจ้าหน้าที่ระดับสูงของรัฐบาลอาเซอร์ไบจานกล่าวไว้ว่ามัสยิดเป็น "ศูนย์กลางของศาสนิกชนชาวอาเซอร์ไบจานที่ใหญ่ที่สุดในเยเรวาน"Sayyad Salahli, First Deputy Chairman of the Azerbaijani State Committee for Work with Religious Organizations.  หนังสือปี 2007 ชื่อ War against Azerbaijan: Targeting Cultural Heritage (สงครามต่ออาเซอร์ไบจาน: การพุ่งเป้าไปที่มรดกทางวัฒนธรรม) ของกระทรวงการต่างประเทศอาเซอร์ไบจานและมูลนิธิไฮย์ดาร์ อะลีเยฟ ระบุว่าการปรับปรุงและบูรณะมัสยิดในทศวรรษ 1990 มีเป้าหมายที่จะ "นำเสนอมัสยิด[ใหม่]ในฐานะมัสยิดเปอร์เซีย" ในขณะที่นักวิชาการอิสระชาวอาร์มีเนีย Rouben Galichian ปฏิเสธคำกล่าวอ้างดังกล่าวไว้ในหนังสือปี 2009 ชื่อ Invention of History (ประวัติศาสตร์ที่สร้างขึ้น) ว่า "มัสยิดทุกมัสยิด[ในเยเรวาน]ที่สร้างขึ้นระหว่างปี 1635 ถึงทศวรรษ 1820 สร้างขึ้นโดยชาวอิหร่าน ซึ่งทราบดีว่าประชากรมุสลิมส่วนใหญ่ทั้งที่เป็นและไม่เป็นชาวอิหร่านก็นับถือนิกายชีอะฮ์ทั้งนั้น มัสยิดเหล่านี้จึงคล้ายคลึงกันมาก ฉะนั้นจึงเป็นการยากมากที่จะเข้าใจมัสยิดสีน้ำเงินในฐานะ 'มัสยิดอาเซอร์' เพราะ 'มัสยิดอาเซอร์' มันไม่มีอยู่ตั้งแต่แรก"

 เชิงอรรถ
# วัดลาดเป็ด
วัดลาดเป็ด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าช้าง อำเภอวิเศษชัยชาญ จังหวัดอ่างทอง มีที่ดินตั้งวัดเนื้อที่ 28 ไร่ 2 งาน 48 ตารางวา มีที่ธรณีสงฆ์ 3 แปลง เนื้อที่ 16 ไร่ พื้นที่ตั้งวัดเป็นที่ราบลุ่มมีทุ่งนาและลำรางส่งน้ำโดยรอบบริเวณวัด

สันนิษฐานว่าสร้างมาแต่ครั้งกรุงศรีอยุธยา แต่คงถูกทิ้งร้างทรุดโทรมไป ได้มารื้อบูรณะใหม่ ตั้งเป็นวัดเมื่อวันที่ 15 มกราคม พ.ศ. 2335 ได้รับพระราชทานวิสุงคามสีมาวันที่ 20 มิถุนายน พ.ศ. 2453 ด้านการศึกษาทางวัดได้เปิดสอนพระปริยัติธรรม ตั้งแต่ พ.ศ. 2500 เป็นต้นมา ได้รับพระราชทานวิสุงคามสีมาครั้งหลังเมื่อวันที่ 7 กุมภาพันธ์ พ.ศ. 2532

อาคารเสนาสนะที่สำคัญ ได้แก่ อุโบสถมีโครงสร้างก่ออิฐถือปูนทรงไทยโบราณ ฐานอาคารหย่อนสำเภาไม่มาก หน้าจั่วไม่มีปูนปั้นแต่ร่องรอยประดับด้วยเครื่องปั้นดินเผา วิหารสร้างขึ้นหลังอุโบสถ ภายในไม่มีโครงสร้างเสา ศาลาการเปรียญ กว้าง 12 เมตร ยาว 26 เมตร สร้างเมื่อ พ.ศ. 2499 เป็นอาคารไม้ หอสวดมนต์ กว้าง 6 เมตร ยาว 6 เมตร สร้างเมื่อ พ.ศ. 2500 เป็นอาคารไม้ และกุฏิสงฆ์ จำนวน 8 หลัง เป็นอาคารไม้
# Aenictus anceps
Aenictus anceps เป็นชนิดของมดทหารสีเบจแทนที่พบในประเทศเอริเทรียและประเทศซูดานhttps://www.antwiki.org/wiki/Aenictus_anceps AntWikihttps://www.itis.gov/servlet/SingleRpt/SingleRpt?search_topic=TSN&search_value=574234#null ITIS
# Aenictus aratus
Aenictus aratus เป็นชนิดมดทหารสีน้ำตาลเข้มและเบจที่พบในออสเตรเลียตอนบน โดยมีการสังเกตการทำลายปรสิตจากแมลงวันสกุล Phoridaehttps://www.antwiki.org/wiki/Aenictus_aratus#Castes AntWikihttps://www.itis.gov/servlet/SingleRpt/SingleRpt?search_topic=TSN&search_value=574236#null ITIS
# วัดพระบรมธาตุสวี
วัดพระบรมธาตุสวี เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลสวี อำเภอสวี จังหวัดชุมพร ส่วนด้านหน้าพระธาตุซึ่งติดกับแม่น้ำสวี มีศาลพระเสื้อเมือง

วัดพระบรมธาตุสวี หรือ วัดสวี ตั้งอยู่ หมู่ที่ 5 ตำบล สวี อำเภอสวี ชุมพร 86130 ตั้งวัดเมื่อ พ.ศ. 2325 ได้รับพระราชทานวิสุงคามสีมาเมื่อ พ.ศ. 2373 วัดมีพระธาตุซึ่งมีตำนานเล่าว่า พระเจ้าศรีธรรมาโศกราช เสด็จยกทัพมาถึงเขตอำเภอสวี เกิดเหตุการณ์มีกาฝูงหนึ่งบินมาจับอยู่บนกองอิฐพากันส่งเสียงร้องและกระพือปีกอื้ออึง เมื่อรื้อกองอิฐออกก็พบฐานเจดีย์และพระบรมสารีริกธาตุ จึงโปรดให้ปฏิสังขรณ์พระเจดีย์ ขนานนามว่า พระธาตุกาวีปีก (วีปีก เป็นภาษาปักษ์ใต้ หมายถึง กระพือปีก) ภายหลังเรียกเพี้ยนสั้นลงว่า พระธาตุสวี ในสมัยต้นรัชกาลพระบาทสมเด็จพระมงกุฎเกล้าเจ้าอยู่หัว ยอดพระธาตุได้หักพังลง จึงมีการบูรณะครั้งใหญ่ และมีการทำนุบำรุงรักษาสืบมา วัดได้รับการประกาศขึ้นทะเบียนโบราณสถาน ในราชกิจจานุเบกษา เล่ม 118 ตอนพิเศษ 127 ง หน้า 10 วันที่ 21 ธันวาคม พ.ศ. 2544 พื้นที่โบราณสถานประมาณ 1 ไร่ 1 งาน 30 ตารางวา

พระธาตุมีลักษณะเป็นเจดีย์ที่ได้รับอิทธิพลรูปแบบจากพระมหาธาตุเจดีย์ นครศรีธรรมราช จึงสันนิษฐานว่าน่าจะสร้างขึ้นในสมัยอยุธยา สูง 14.25 เมตร ฐานสี่เหลี่ยมจัตุรัสกว้างด้านละ 8.50 เมตร มีซุ้มช้างและยักษ์ยืน มีบันไดทางขึ้นทางทิศตะวันออก ชั้นบนทำเป็นซุ้มพระล้อมรอบ ต่อด้วยเจดีย์ทรงระฆังประดับกระเบื้องโมเสกสีทอง และมีเจดีย์ขนาดเล็กประจำมุมทั้งสี่

ในช่วงเทศกาลสงกรานต์ มีการจัดงานแห่ผ้าห่มพระธาตุสวีทุกปี
# วัดคีรีชัย
วัดคีรีชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรอบเวียง อำเภอเมืองเชียงราย จังหวัดเชียงราย เจ้าอาวาสรูปปัจจุบัน คือ พระครูบรรพตรัตนชัย ปญฺญาวุฑฺโฒ มีที่ดินตั้งวัดเนื้อที่ 3 ไร่ 2 ตารางวา

วัดคีรีชัยตั้งวัดเมื่อ พ.ศ. 2465 ได้รับพระราชทานวิสุงคามสีมาเมื่อวันที่ 4 กันยายน พ.ศ. 2534 ชาวบ้านเรียกว่า วัดริมกรณ์ เพราะอยู่ติดกับแม่น้ำกรณ์ คนทั่วไปรู้จักชื่อ วัดดอยสะเก็น เพราะอยู่ติดกับเขาดอยสะเก็น

อาคารเสนาสนะที่สำคัญ ได้แก่ อุโบสถที่สร้างเมื่อ พ.ศ. 2533 สร้างเสร็จ เมื่อ พ.ศ. 2536 เป็นแบบศิลปะล้านนาประยุกต์ คล้ายอุโบสถวัดร่องขุ่น พระพุทธรูปในอุโบสถเป็นพระพุทธรูปปางมารวิชัยหน้าตักกว้าง 2.7 เมตร สูง 2.93 เมตร นามว่า พระพุทธสิริมงคล
# วัดนาคูโมทนามัยปุญญาราม
วัดนาคูโมทนามัยปุญญาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกะไห อำเภอเมืองฉะเชิงเทรา จังหวัดฉะเชิงเทรา มีที่ดินตั้งวัดมีเนื้อที่ 11 ไร่ 3 งาน ปัจจุบันมีพระครูประโชติวุฒิคุณเป็นเจ้าอาวาส 

วัดนาคูโมทนามัยปุญญาราม เดิมชื่อ วัดโมทนามันปุญญาราม  เดิมตั้งเป็นสำนักสงฆ์ ตั้งแต่ พ.ศ. 2442 ในสมัยพระบาทสมเด็จพระจุลจอมเกล้าเจ้าอยู่หัว และได้รับอนุญาตให้ตั้งวัดเมื่อ พ.ศ. 2482 โดยมีหลวงนครเป็นผู้ริเริ่มก่อสร้าง ต่อมาได้มีการขุดคูลัดข้างวัดไปคลองบางกะไห เพื่อความสะดวกในการสัญจรไปมา ชาวบ้านจึงเรียกชื่อว่า วัดนาคู ภายหลังเปลี่ยนชื่อมาเป็น "วัดนาคูโมทนามัยปุญญาราม" วัดได้รับพระราชทานวิสุงคามสีมา เมื่อ พ.ศ. 2430 เขตวิสุงคามสีมา กว้าง 40 เมตร ยาว 80 เมตร

อาคารและเสนาสนะที่สำคัญ ได้แก่ อุโบสถ ซึ่งพระประธานในอุโบสถ เป็นพระพุทธรูปปางสะดุ้งมาร สร้างเมื่อ พ.ศ. 2434 ศาลาการเปรียญ กุฏิ เจดีย์ 3 องค์ ซึ่งนายเผือก นางอิ่ม สร้าง 1 องค์ นายหรั่ง นางเป้า สร้าง 1 องค์ และ 1 องค์ คงสร้างในสมัยเดียวกัน โรงเรียนพระปริยัติธรรมสร้างเมื่อ พ.ศ. 2479 และในสมัยพระครูธรรมกิจนิเทศก์ (หลวงพ่อบุญชู นิจเจริญ) เป็นเจ้าอาวาส ได้สร้างโรงเรียนประชาบาล
# Lampadaria
Lampadaria เป็นสกุลของพืชดอกที่อยู่ในวงศ์ Gesneriaceae.

ถิ่นกำเนิดของมันคือ กายอานา

สปีชีส์ในสกุล ได้แก่:
 Lampadaria rupestris Feuillet & L.E.Skog
# วัดเขาถ้ำแรต
วัดเขาถ้ำแรต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองตะเกรา อำเภอท่าตะเกียบ จังหวัดฉะเชิงเทรา มีเนื้อที่ทั้งหมด 15 ไร่ ปัจจุบันมีพระครูบรรพตคณานุกูล (วิทยา กตกุสโล) เป็นเจ้าอาวาสวัด

วัดเขาถ้ำแรตได้รับอนุญาตให้ตั้งวัดเมื่อวันที่ 8 สิงหาคม พ.ศ. 2538 ผู้ขออนุญาตให้สร้างวัด คือ นายเคนสุ่ย วงษ์เส ยังไม่ได้รับพระราชทานวิสุงคามสีมา

ภายในวัดเขาถ้ำแรตมีถ้ำขนาดเล็ก มีหินงอกหินย้อย ความลึก 500 เมตร พระสงฆ์จะเข้าไปสวดมนต์ทุกวันพระ ลานข้างในสามารถบรรจุคนได้ประมาณ 50 คน บริเวณถ้ำแรตมีลิงอาศัยอยู่จำนวนมาก อุโบสถของวัดมีพญานาคล้อมอยู่รอบ พระประธานในอุโบสถมีนามว่า หลวงพ่อพุทธศรีศากยะเมตตามหาภูมินทร์
# ศูนย์วิทยาศาสตร์วิทยาการหุ่นยนต์และไซเบอร์เนติกส์เชิงเทคนิคแห่งรัฐรัสเซีย
ศูนย์วิทยาศาสตร์วิทยาการหุ่นยนต์และไซเบอร์เนติกส์เชิงเทคนิคแห่งรัฐรัสเซีย  เป็นสถาบันวิจัยด้านไซเบอร์เนติกส์ในประเทศรัสเซีย ตั้งอยู่ที่เมืองเซนต์ปีเตอส์เบิร์ก เชี่ยวชาญเฉพาะทางด้านการพัฒนาซอฟต์แวร์และฮาร์ดแวร์, ไซเบอร์เนติกส์ และวิทยาการหุ่นยนต์

ศูนย์มีส่วนร่วมในการพัฒนาเทคโนโลยีระบบควบคุมการลงจอดแบบซอฟต์ให้กับยานอวกาศโซยุซ และโพรบหุ่นยนต์ลูนา 16 ในปี 1986–1987 สถาบันได้พัฒนาหุ่นยนต์จิ๋วสำหรับเข้าไปปฏิบัติการในเชอร์โนบิลหลังเกิดภัยพิบัติเตาไฟฟ้านิวเคลียร์ และในทศวรรษ 1990 ศูนย์มีส่วนร่วมในการพัฒนายานอวกาศบูรัน
# เสนาธิปไตย
เสนาธิปไตย   เป็นรูปแบบการปกครองที่มีทหารเป็นผู้นำ อำนาจรัฐแต่ละฝ่าย (บริหาร, นิติบัญญัติ และตุลาการ) อยู่ภายใต้การควบคุมโดยกำลังทหารโดยชอบด้วยกฎหมาย

ตัวอย่างที่เด่นชัดที่สุดของเสนาธิปไตย คือสภาสันติภาพและการพัฒนาแห่งรัฐ ซึ่งเป็นรัฐบาลทหารที่ปกครองประเทศพม่าระหว่างค.ศ. 1997 ถึง 2011 ภายใต้พลเอกอาวุโสต้านชเว ซึ่งเป็นการปกครองที่ทหารมีอำนาจโดยชอบด้วยกฎหมายโดยไม่ต้องอิงแอบรัฐสภาหรือรัฐธรรมนูญของพลเรือน

คำว่าเสนาธิปไตยในภาษาอังกฤษ ถูกประดิษฐ์ขึ้นโดยเซอร์โรเบิร์ต ฟิล์มเมอร์ เมื่อค.ศ. 1652 ด้วยการประสมคำในภาษากรีกว่า stratos ที่แปลว่ากองทัพ กับ kratos ที่แปลว่าการปกครอง รวมกันเป็น Stratocracy
# ชราธิปไตย
ชราธิปไตย  เป็นระบอบคณาธิปไตยรูปแบบหนึ่ง ซึ่งมีผู้ชราเป็นสมาชิกส่วนใหญ่หรือเกือบทั้งหมดของภาคการเมือง โครงสร้างทางการเมืองของหลายประเทศ ยิ่งสมาชิกหรือรอบครัวของชนชั้นปกครองมีอายุมากขึ้น ก็จะมีอำนาจมากขึ้น ทำให้กลุ่มคนผู้มีความชราที่สุดได้ครองตำแหน่งที่มีอำนาจที่สุด ในหลายสังคม กลุ่มผู้ครองอำนาจอาจไม่มีตำแหน่งผู้นำอย่างเป็นทางการ แต่กลับมีอิทธิพลครอบงำผู้นำที่อยู่ในตำแหน่งอย่างเป็นทางการ โดยสรุป ชราธิปไตยคือสังคมที่ตำแหน่งผู้นำสงวนไว้แก่ผู้ชราMaddox, G. L. (1987). The Encyclopedia of aging (p. 284). New York: Springer Pub. Co..

ถึงแม้แนวคิดในการให้ผู้ชราเป็นผู้ครองอำนาจจะปรากฎอยู่ในหลายวัฒนธรรม แต่ในโลกตะวันตกนั้น ชราธิปไตยมีรากเหง้ามาจากกรีกโบราณ เพลโตกล่าวว่า "ให้ผู้ชราปกครอง และให้ผู้เยาว์เชื่อฟัง"Bytheway, B. (1995). Ageism (p. 45). Buckingham: Open University Press. ตัวอย่างหนึ่งของชราธิปไตยแบบกรีกโบราณอาจเห็นได้จากในนครรัฐสปาร์ตาซึ่งมีคณะผู้ปกครองเรียกว่า เจรูเซีย (Gerousia) อันเป็นคณะบุคคลที่สมาชิกมีอายุอย่างน้อย 60 ปี และดำรงตำแหน่งตลอดชีพPalmore, E. B. (1999). Ageism: negative and positive (2nd ed., p. 39). New York: Springer.
# รีตูอาเลบิสซาซัฆเล
รีตูอาเลบิสซาซัฆเล  หรือชื่อแปล วังสมรส  หรือ วังพิธี  เป็นอาคารในทบิลีซี ผลงานออกแบบโดยสถาปนิกวิคตอร์ จอร์เบนัดเซ และวาฌา ออร์เบลัดเซ สร้างขึ้นในปี 1984 เพื่อใช้เป็นสถานที่สำหรับจัดงานแต่งงาน

 ประวัติศาสตร์ 
การออกแบบอาคารได้รับอิทธิพลที่หลากหลาย ทั้งจากเอ็กซ์เพรสชั่นนิสต์แบบทศวรรษ 1920 ไปจนถึงสถาปัตยกรรมโบสถ์แบบจอร์เจียยุคกลาง อาคารได้รับคำวิจารณ์ทั้งที่ชื่นชอบและรังเกียจVardosanidze, L. (1987). "On One Public Building." Literaturuli Sakartvelo (Literary Georgia); Davitaia, V. (1987). "One One Public Building: Response." Literaturuli Sakartvelo (Literary Georgia)(9).

นอกจากใช้เป็นสถานที่จัดงานแต่งงานแล้ว อาคารยังใช้เป็นสถานที่แสดงและรับรองอาคันตุกะจากต่างประเทศในบางโอกาส เช่นเมื่อมาร์กาเรต แทตเชอร์ เดินทางเยี่ยมจอร์เจียในปี 1987 ก็เดินทางมาที่นี่เพื่อชมการแสดง นอกจากนี้ในปี 1990 เอียน กิลแลน นักร้องนำวงดีปเพอร์เพิล กับภรรยา บรอน (Bron) กล่าวยืนยันคำปฏิญาณแต่งงานกันที่นี่ ระหว่างที่กิลแลนมาแสดงคอนเสิร์ตที่จอร์เจียในปี 1990

ในปี 2002 บัดรี ปาตาร์กัทซิชวีลี ซื้ออาคารไปเพื่อใช้เป็นที่อยู่อาศัยส่วนบุคคล ข้อมูลจากปี 2013 ระบุว่าอาคารได้ถูกปล่อยเช่าให้แก่บริษัทเอกชนสำหรับจัดงานต่าง ๆ
# บาลเฟรินทาวเวอร์
บาลเฟรินทาวเวอร์  เป็นอาคารที่อยู่อาศัยความสูง 26 ชั้นในย่านพอพพล่าร์ ทาวเวอร์ฮามเลทส์ ลอนดอน สร้างด้วยสถาปัตยกรรมบรูทัลลิสต์ และเป็นส่วนหนึ่งของบราวน์ฟีลด์เอสเตท (Brownfield Estate) บ้านสังคมสงเคราะห์ของรัฐบาล ตั้งอยู่ติดกับชริสพ์สตรีทมาร์เก็ต อาคารเป็นผลงานออกแบบโดย แอร์เนอ โกลด์ฟิงเงอร์ ในปั 1963 ให้กับสภามณฑลลอนดอน สร้างขึ้นในปี 1965–67 โดยสภาเกรทเทอร์ลอนดอน และได้รับการขึ้นทะเบียนในปี 1996 (เกรด II*, จากเดิมเกรด II) อาคารมีความคล้ายคลึงในทางรูปแบบกับอาคารเทรลลิคทาวเวอร์ของโกลด์ฟิงเงอร์ซึ่งสร้างขึ้นในภายหลัง
# แอร์แวนด์เคนอร์
แอร์แวนด์เคนอร์  เป็นเมืองและเมืองหลักในอำเภอแอร์แวนด์เคนอร์ เทศมณฑลออบอดอน จังหวัดฆูเซสถาน ประเทศอิหร่าน จากสำมะโน พ.ศ. 2549 เมืองนี้มีประชากร 9,761 คนใน 1,897 ครัวเรือน
# โรงพยาบาลสตรีและศูนย์สูติกรรมเพรนทิซ
โรงพยาบาลสตรีและศูนย์สูติกรรมเพรนทิซ  เป็นอดีตโรงพยาบาลในวิทยาเขตดาวน์ทาวน์ชิคาโกของโรงพยาบาลนอร์ธเวสเทิร์นเมมอเรียล มหาวิทยาลัยนอร์ธเวสเทิร์น ในเขตสตรีทเทอร์วิลล์ เนียร์นอร์ธไซด์ของชิคาโก

โรงพยาบาลถูกทุบและแทนที่ด้วยโรงพยาบาลสตรีเพรนทิซราวปี 2013-2014

สถาปัตยกรรม
อาคารสถาปัตยกรรมบรูทัลลิสต์ ผลงานออกแบบโดยสถาปนิก เบอร์แทรนด์ โกลด์เบิร์ก มีลักษณะเป็นอาคารควอเตอร์ฟอยล์คอนกรีตเก้าชั้น ประกอบหน้าต่างรูปวงรี และส่วนโพเดียมสูงห้าชั้นที่คานกันอยู่ 
อาคารใช้งานเป็นศูนย์สูติกรรม (แผนกสูติกรรม/คลอดบุตรของโรงพยาบาล) โดยมีสถานีพยาบาลตั้งอยู่ตรงใจกลางและวอร์ดผู้ป่วยในโลบ (lobes) ทั้งสี่โลบของอาคาร การออกแบบนี้ช่วยร่นระยะทางระหว่างพยาบาลกับผู้ป่วยในวอร์ดลงGoldberg, Geoffrey (2012-09-05)  Engineering News Record online. Retrieved 2012-09-09.

ด้วยรูปทรงของอาคารที่แปลกตา วิศวกรโครงสร้าง วิลเลียม เอฟ. เบเคอร์ เคยชื่นชมอาคารนี้ว่า "เป็นตัวอย่างชิ้นเดียวในโลกของ[อาคาร]แบบนี้"

 การทุบทำลายและความพยายามอนุรักษ์ 
thumb|right|คลิปไทม์แลปส์ขณะทำลายอาคาร
ในเดือนกันยายน 2012 คณะกรรมการจุดสนใจในชิคาโก (Chicago Landmarks Commission) ระบุว่าจะจัดการรับฟังประชาพิจารณ์เกี่ยวกับอาคารในปีเดียวกันIsaacs, Deanna (2012-09-06) "Prentice will get its hearing at the Landmarks Commission" Chicago Reader และในเดือนพฤศจิกายน 2012 คณะกรรมการปฏิเสธการขึ้นทะเบียนอาคารเป็นจุดสนใจของเมือง (landmark designation)

ในปลายเดือนพฤศจิกายน 2012 ศาลแขวงเทศมณฑลคุก (Cook County Circuit Court) โดยทนายความนีล คอเฮิน (Neil Cohen) มีคำสั่งให้คณะกรรมการพิจารณาขั้นตอนการขึ้นทะเบียนอาคารใหม่ ส่งผลให้ในเวลานั้นไม่สามารถขอรับใบอนุญาตการทำลายอาคารจากท้องถิ่นได้ 

ในปี 2013 มหาวิทยาลัยนอร์ธเวสเทิร์นประการว่าได้รับใบอนุมัติการทำลายอาคาร ทรัสต์เพื่อการอนุรักษ์ประวัติศาสตร์แห่งชาติ (National Trust for Historic Preservation) บันทึกว่าอาคารนี้เป็นหนึ่งในสิบโบราณสถานที่หายไปในปี 2013

ในเดือนตุลาคม 2013 มีการปล่อยวิดีโอสารคดีความยาวแปดนาทีเกี่ยวกับความพยายามที่จะปกป้องอาคารนี้

การทำลายอาคารเสร็จสิ้นในเดือนตุลาคม 2014

ระเบียงภาพ
# โฆย์
โฆย์ (,) เป็นเมืองและเมืองหลักในเทศมณฑลโฆย์ จังหวัดอาเซอร์ไบจานตะวันตก ประเทศอิหร่าน เมืองนี้มีชื่อเล่นว่าเมืองแห่งดอกทานตะวันแห่งอิหร่าน จากสำมะโน พ.ศ. 2549 เมืองนี้มีประชากร 178,708 คน และมีประชากรใน พ.ศ. 2555 ประมาณ 200,985 คน ประชากรในเมืองมีทั้งชาวอาเซอร์ไบจานและชาวเคิร์ด ศาสนาหลักคือศาสนาอิสลามนิกายชีอะฮ์และซุนนี

เมืองนี้เคยมีประวัติศาสตร์ยาวนาน โดยเคยถูกอาณาจักรมีเดียครอบครองเป็นเวลานาน และเป็นศูนย์กลางสำคัญของชาวคริสต์Andrew Burke, "Iran" pp. 138. Lonely Planet. 

ภูมิอากาศ
การแบ่งเขตภูมิอากาศแบบเคิพเพินจัดให้เมืองนี้อยู่ในสภาพภูมิอากาศแบบกึ่งทะเลทรายเขตอบอุ่น (BSk)
# แอบบีเซนต์จอห์น (คอลเลจวิลล์)
แอบบีเซนต์จอห์น  เป็นอารามเบเนดิกตินในคอลเลจวิลล์ รัฐมินนิโซตา สหรัฐ แอบบีก่อตั้งขึ้นโดยคณะนักบวชจากเซนต์วินเซนต์อาร์คแอบบีในเพนซิลเวเนียเมื่อปี 1856 แอบบีนี้เป็นหนึ่งในแอบบีเบเนดิกตินที่ใหญ่ที่สุดในตะวันตก มีนักบวชประจำอยู่ 133 คน คุณพ่อยอห์น คลาสเซน (Right Reverend Fr. John Klassen, OSB) เป็นเจ้าอาวาสคนที่สิบและคนปัจจุบัน

โรวเรียนที่ตั้งขึ้นของแอบบีต่อมาเติบโตขึ้นเป็นมหาวิทยาลัยเซนต์จอห์นในปี 1883 อาคารจำนวน 17 หลังที่สร้างระหว่างปี 1868 ถึง 1959 ในพื้นที่ของแอบบีและมหาวิทยาลัยได้รับการขึ้นทะเบียนเป็น[[National Register of Historic Places|โบราณสถานแห่งชาติ]ในชื่อ เขตประวัติศาสตร์มหาวิทยาลัยและแอบบีเซนต์จอห์น (St. John's Abbey and University Historic District)

อาคารแอบบีเป็นผลงานออกแบบของสถาปนิกเบาเฮาส์ มาร์เซล บรูเออร์
# Icuria
Icuria เป็นสกุลของพืชดอกที่อยู่ในวงศ์ Fabaceae.

ถิ่นกำเนิดของมันคือ โมซัมบิก

สปีชีส์ในสกุล ได้แก่:
 Icuria dunensis Wieringa
# Indagator
Indagator เป็นสกุลของพืชดอกที่อยู่ในวงศ์ Malvaceae.

ถิ่นกำเนิดของมันคือ ออสเตรเลียตะวันออกเฉียงเหนือ

สปีชีส์ในสกุล ได้แก่:
 Indagator fordii Halford
# Itasina
Itasina เป็นสกุลของพืชดอกที่อยู่ในวงศ์ Apiaceae.

ถิ่นกำเนิดของมันคือ สาธารณรัฐแอฟริกาใต้

สปีชีส์ในสกุล ได้แก่:
 Itasina filifolia (Thunb.) Raf.
# Jacobsenia
Jacobsenia เป็นสกุลของพืชดอกที่อยู่ในวงศ์ Aizoaceae.

ถิ่นกำเนิดของมันคือ จังหวัดเคป ในสาธารณรัฐแอฟริกาใต้

สปีชีส์ในสกุล ได้แก่:
Jacobsenia hallii 
Jacobsenia kolbei
# Irvingbaileya
Irvingbaileya เป็นสกุลของพืชดอกที่อยู่ในวงศ์ Stemonuraceae. It is a dioecious tree.Barlow, B.A. (1984) in George, A.S. (ed) Flora of Australia. Volume 22. Rhizophorales to Celastrales. Commonwealth of Australia, Canberra.

มีเพียงสปีชีส์เดียวคือ Irvingbaileya australis (C.T.White) R.A.Howard, endemic to Queensland, Australia.
# Icacina
Icacina เป็นสกุลของพืชดอกที่อยู่ในวงศ์ Icacinaceae.

ถิ่นกำเนิดของมันคือ เคปเวิร์ด ตะวันตก แอฟริกาเขตร้อน ถึงซูดานใต้และแองโกลา

สปีชีส์ในสกุล ได้แก่:

Icacina claessensii 
Icacina guessfeldtii 
Icacina mannii 
Icacina oliviformis 
Icacina trichantha
# สโมสรฟุตบอลนครราชสีมา ห้วยแถลง ยูไนเต็ด ในฤดูกาล 2560
การแข่งขันฟุตบอลของนครราชสีมา ห้วยแถลง ยูไนเต็ด ประจำปี พ.ศ. 2560 เป็นการเข้าร่วมแข่งขันในไทยลีก 4 เป็นครั้งแรก จากซื้อสิทธิ์ในการลงแข่งขันจากสโมสรฟุตบอลพัทยา ซิตี้

 ไทยลีก 4 

 ตารางคะแนน 

|rowspan=3|รอบแชมเปียนส์ลีก เพื่อเลื่อนชั้นไปสู่ไทยลีก 3 ฤดูกาล 2561

|}

 ช้าง เอฟเอคัพ 

 โตโยต้า ลีกคัพ
# Irlbachia
Irlbachia เป็นสกุลของพืชดอกที่อยู่ในวงศ์ Gentianaceae.

ถิ่นกำเนิดของมันคือ โคลอมเบีย เวเนซุเอลา กายอานา และบราซิล

สปีชีส์ในสกุล ได้แก่:
Irlbachia nemorosa 
Irlbachia phelpsiana 
Irlbachia plantaginifolia 
Irlbachia poeppigii 
Irlbachia tatei
# Ectadium
Ectadium เป็นสกุลของพืชดอกที่อยู่ในวงศ์ Apocynaceae.

ถิ่นกำเนิดของมันคือ นามิเบียไปสาธารณรัฐแอฟริกาใต้

สปีชีส์ในสกุล ได้แก่:

Ectadium rotundifolium 
Ectadium virgatum
# Jumelleanthus
Jumelleanthus เป็นสกุลของพืชดอกที่อยู่ในวงศ์ Malvaceae.  มีเพียงสปีชีส์เดียวคือ  Jumelleanthus perrieri Hochr. 

ถิ่นกำเนิดของมันคือมาดากัสการ์.
# Echiostachys
Echiostachys เป็นสกุลของพืชดอกที่อยู่ในวงศ์ Boraginaceae.

ถิ่นกำเนิดของมันคือ สาธารณรัฐแอฟริกาใต้

สปีชีส์ในสกุล ได้แก่:

Echiostachys ecklonianus 
Echiostachys incanus 
Echiostachys spicatus
# Elacholoma
Elacholoma เป็นสกุลของพืชดอกที่อยู่ในวงศ์ Phrymaceae.

ถิ่นกำเนิดของมันคือ ภาคกลางของออสเตรเลีย

สปีชีส์ในสกุล ได้แก่:

Elacholoma hornii 
Elacholoma prostrata
# Ixorhea
Ixorhea เป็นสกุลของพืชดอกที่อยู่ในวงศ์ Boraginaceae.

ถิ่นกำเนิดของมันคือ ทางตะวันตกเฉียงเหนือของอาร์เจนตินา

สปีชีส์ในสกุล ได้แก่:
 Ixorhea tschudiana Fenzl
# Ducrosia
Ducrosia เป็นสกุลของพืชดอกที่อยู่ในวงศ์ Apiaceae.

ถิ่นกำเนิดของมันคือ ทางใต้ของอียิปต์ถึงปากีสถาน พืชสามารถพบได้ในอัฟกานิสถาน รัฐอ่าว อิหร่าน อิรัก เลบานอน-ซีเรีย โอมาน ปากีสถาน ปาเลสไตน์ ซาอุดีอาระเบีย และเยเมน

สปีชีส์ในสกุล ได้แก่:
Ducrosia anethifolia 
Ducrosia areysiana 
Ducrosia assadii 
Ducrosia flabellifolia 
Ducrosia inaccessa 
Ducrosia ismaelis